[{"text_idx": "#000003", "text": "Y Faner Werdd ar gyfer Parciau"}, {"text_idx": "#000005", "text": "Hyb codi sbwriel cymunedol newydd wedi ei sefydlu yn Nhorfaen"}, {"text_idx": "#000006", "text": "Torfaen Ddiwastraff yn ymuno a\u0302 nifer gynyddol o hybiau codi sbwriel sydd yn agor ar draws Cymru."}, {"text_idx": "#000007", "text": "Mae hyb codi sbwriel newydd wedi agor yn Nhorfaen Ddiwastraff yng Nghwmbra\u0302n sydd yn galluogi\u2019r cyhoedd, grwpiau cymunedol a busnesau i gael benthyg cyfarpar codi sbwriel i lanhau eu hardal leol."}, {"text_idx": "#000008", "text": "Mae Torfaen Ddiwastraff yn cynnig yr holl gyfarpar sydd ei angen ar bobl leol i gynnal sesiynau glanhau yn ddiogel a chadw eu cymuned yn edrych yn hardd. Mae hyn yn cynnwys codwyr sbwriel, siacedi llachar, sachau sbwriel a chylchynnau."}, {"text_idx": "#000009", "text": "Mae\u2019r hybiau codi sbwriel wedi cael eu sefydlu gan Cadwch Gymru\u2019n Daclus fel rhan o fenter Caru Cymru. Mae Caru Cymru yn fudiad cynhwysol wedi ei arwain gan Cadwch Gymru\u2019n Daclus a phartneriaid awdurdodau lleol i ddileu sbwriel a gwastraff."}, {"text_idx": "#000010", "text": "Rydym wrth ein bodd yn sefydlu hyb codi sbwriel! Dechreuodd Torfaen Ddiwastraff fel gorsaf ail-lenwi ecogyfeillgar o sied ar waelod fy ngardd ac mae wedi ehangu i fod yn siop ddiwastraff lawn.\nRydym yn ceisio gwneud gwahaniaeth yn Nhorfaen trwy leihau faint o wastraff untro sydd yn y sir. Mae llawer o bobl yn cydweithio i wneud newidiadau bach yn dod at ei gilydd i greu rhywbeth enfawr.\nOs hoffech wneud gwahaniaeth i\u2019ch cymuned, galwch heibio am fwyd ecogyfeillgar, adlenwadau cartref ac i logi cyfarpar codi sbwriel."}, {"text_idx": "#000013", "text": "I ganfod mwy am hybiau codi sbwriel ar draws Cymru, ewch i wefan Cadwch Gymru\u2019n Daclus."}, {"text_idx": "#000015", "text": "#OchrauFfyrddTaclus: mynd i\u2019r afael a\u0302 sbwriel ar ochr y ffordd"}, {"text_idx": "#000016", "text": "Pa mor la\u0302n yw ein strydoedd yng Nghymru?"}]